EkBass/fiwiki-20250220-pages-articles huggingface dataset:
Frido Mann

Frido Mann (oik. Fridolin Mann, s. 31. heinäkuuta 1940 Monterey, Kalifornia, Yhdysvallat) on saksalainen psykologi ja kirjailija. Frido Mann syntyi kirjailijaperheeseen, sillä hänen isänsä Michael Thomas Mann oli kirjailija Thomas Mannin nuorin poika ja hänen setänsä kirjailija Klaus Mann. Frido Mann oli Thomas Mannin rakkain lapsenlapsi, jonka tämä ikuisti teoksensa Tohtori Faustus tuskallisesti aivokalvontulehdukseen kuolevaan keijukaislapseen. Frido Mann vieraili Suomessa syksyllä 2007. == Teokset == *Fliege nicht eher als bis dir Federn gewachsen sind, 1993 (yhdessä Regina Meyer-Pachurin und Christiane Schmandtin kanssa) *Professor Parsifal (omaelämäkerrallinen romaani, 1985) *Der Infant (romaani, 1992) *Terezín oder Der Führer schnkt den Juden eine Stadt 1994 *Brasa, 1999 *Hexenkinder, 2000 *Nachthorn (romaani, 2002) *Achterbahn (muistelmat, tulossa keväällä) 2008 ==Lähteet== *Helsingin Sanomat 22.9.2007 s. C3 Luokka:Saksalaiset kirjailijat Luokka:Vuonna 1940 syntyneet Luokka:Elävät henkilöt
Kellogg–Briand-sopimus

Kellogg–Briand-sopimuksella kiellettiin sodankäynti politiikan välineenä. Sopimuksen allekirjoitti yhteensä 65 valtiota 27. elokuuta 1928. Sopimus nimettiin Yhdysvaltain ja Ranskan silloisten ulkoasiainministerien Frank Kelloggin ja Aristide Briandin mukaan. Briandin alkuperäinen suunnitelma oli solmia Yhdysvaltain ja Ranskan välinen kahdenkeskinen sopimus, mutta Kelloggin ehdotuksesta asiakirjasta tehtiinkin kattavampi. Sopimuksen rauhanomaisia tarkoitusperiä kuitenkin heikensi huomattavasti se, ettei siinä määritelty mitään rangaistusta sopimuksen rikkomisesta. Esimerkiksi Japani hyökkäsi Kiinaan kolme vuotta sopimuksen allekirjoittamisen jälkeen.Lowe, N: "Mastering Modern World History", 3. painos, s. 59. Palgrave, 1997. Sopimus ei pystynyt pysäyttämään sotia. Lisäksi sen sivuvaikutuksena valtiot eivät enää julistaneet sotia, vaan hyökkäsivät ilman sodanjulistusta. Näin tapahtui Japanin hyökkäys Mantšuriaan 1931, Italian Abessinian valloitus, Espanjan sisällissota, Neuvostoliiton hyökkäys Suomeen 1939 ja Saksan hyökkäys Puolaan 1939. Sopimuksella oli tärkeä oikeudellinen merkitys Nürnbergin ja Tokion oikeudenkäynneissä, joissa molemmissa tuomittiin rikoksista rauhaa vastaan.War Crimes Against Women: Prosecution in International War Crimes Tribunals, Kelly Dawn Askin, pg 46 [ https://books.google.fi/books?id=ThfzGvSvQ2UC&pg;=PA46&redir;_esc=y#v=onepage&q;&f;=false] Sopimuksen vaikutuksia on tutkittu Yalen yliopistossa. Havaintojen mukaan vuosina 1816-1928 käytiin valloitussotia keskimäärin 10 kuukauden välein ja niissä valloitettiin 114 088 neliömailia aluetta. Sopimuksen jälkeen tämä muuttui ja lähes kaikki valloitukset peruttiin ja palautettiin omistajilleen. Näin Mantšuria palasi Kiinalle, Etiopia vapautui Italian vallasta ja Saksan valloitukset mitätöitiin. Toisen maailmansodan jälkeen valloitukset ovat lähestulkoon loppuneet. Valloitussotia on käyty keskimäärin neljän vuoden välein ja niissä on vaihtanut omistajaa keskimäärin 5 772 neliömailia aluetta vuodessa. ==Lähteet== Luokka:Sodan lait Luokka:1900-luvun kansainväliset sopimukset Luokka:1928 Luokka:Seulonnan keskeiset artikkelit
Ravioli

Ravioli tarkoittaa pyöreitä tai kulmikkaita täytettyjä pastatyynyjä. Ne valmistetaan lähes aina munapastasta, ja täytteenä on yleensä juustoa, jauhelihaa tai pinaattia. Ravioli on kotoisin Pohjois-Italiasta. Kun raviolit on täytetty, ne muotoillaan leikkaamalla ylimääräinen pasta pois. Leikkaaminen tapahtuu siihen sopivalla taikinaleikkurilla tai muotilla. Ravioleja käytetään pannuruokiin ja salaatteihin. Salaatteihin käytettävien raviolien täytteessä voi olla esimerkiksi salaattijuustoa ja pinaattia. Valmiina myytävissä pakkauksissa raviolien täytteinä on usein juustoa, tomaattia ja yrttejä. Ravioleista tehtyihin pannuruokiin käytetään muun muassa mozzarellajuustoa. == Lähteet == Luokka:Pasta Luokka:Italiankieliset sanat ja sanonnat
Rock’n’Roll All Night Long 1973–1988

Rock’n’Roll All Night Long 1973–1988 on vuonna 2007 julkaistu Hurriganesin tupla-DVD, joka julkaistiin vuonna 2007. Se nousi suoraan Suomen virallisen DVD-listan ykkössijalle, ja pysyi listalla yhteensä 41 viikkoa. == Sisältö == === DVD 1 (1973–1978) === ==== Iltatähti 1973 ==== #My Sweet Lily #Say Mama #Interview ==== Tavastia 1974 ==== # # # # # # # # # # # # # # # # #Interview ==== Plyysiä ja hyvää musiikkia ==== #Oowee-Oohla #Roadrunner #It Ain’t What You Do ==== Love Television ==== # * Mister X ==== HTV Studio ==== # * Eight Days A Week #Talkin’ ‘Bout You #Tiger #Good Morning Little Schoolgirl #My Only One #Get On ==== Johanneshov ==== # * It's All Over #Do You Wanna Dance #Oowee-Oohla #My Only One #Happy Birthday #Keep On Knocking #Chinatown #I Will Stay #Get On #Interview ==== Lähikuvassa Remu Aaltonen ==== Ohjelmassa nähdään otteita seuraavista Hurriganesin esittämistä kappaleista: * Tallahassee Lassie * Keep on Knocking * Made in Sweden * Say Mama * My Sweet Lily * Roadrunner * Get on * Hot Wheels * Night & Day * Ohjelmassa nähdään myös pätkä Sammy Babitzinin esittämästä kappaleesta Daa-da daa-da * Sisältää otteita elokuvasta Jengi === DVD 2 (1979–1988) === ==== Showtime ==== #Roadrunner #It Ain’t What You Do #Tallahassee Lassie #An Awful Crime #Do You Wanna Dance #Price of Love #Say Mama #My Only One #Talkin’ ‘Bout You #Get On ==== Roudarit ==== # * Ya Ya #Desiree #Get On ==== Rock-ilta ==== # * Bye Bye Bye #Oowee-Oohla #Made in Sweden #Just for You #Get On #I’m Ready #Rocking Belly ==== Levyraati ==== # * Bourbon Street ==== Rokkidiggari ==== # * It Ain’t What You Do #I Will Stay #Bourbon Street #Rocking Belly #Bye Bye Bye #Get On #Highschool Boogie #It Ain’t What You Do ==== Tuubi ==== #Night’n Day #Helge’s Dream #Hip Up ==== Lapua ==== # * Oh Rack ==== Linnanmäki ==== # * Intro / Oh Rack #Rocking Belly #It Ain’t What You Do #I Wanna Go Home #Bourbon Street #Tallahassee Lassie #Dancin’ On / Tequila / Highschool Boogiee #Cool It Down #Hully Gully #I Will Stay #An Awful Crime #Bye Bye Bye #Get On ==== Lestijärvi ==== # * Rack Rack Rack ==== Säästöpankki-mainosvideo ==== # * Säästöbank Rock #It Ain’t What You Do #Tallahassee Lassie #I Will Stay #Bourbon Street #Säästöbank Rock ==== Toivotaan, toivotaan ==== #Somebody Help Me #Just for You ==== Levyraati ==== # * Hot City ==== Casino ==== #Love Me Only #Don’t Cry ==== Hurrygames 1984 ==== #Skyline #Fourty Night #No Pity #Wicked Woman #Teenage #Don’t Say Goodbye #Heartbreak Woman #Pain in My Heart ==== Cafe Metropol 1988 ==== #Made in Sweden #Tallahassee Lassie #It Ain’t What You Do #I Spy the Window #Oowee-Oohla #Slippin’ and Slidin’ #Check’n’Bowl #My Only One #Oh Rack #Rattle ‘n’ Roll #Keep On Knocking #I Will Stay #Roadrunner #Get On #Rock’n’roll Music / Say Mama / I’m Ready == Arvostelut == * Smackthejack.net: Smackthejack.net: Levyarvio * Soundi: Soundi: Levyarvio == Lähteet == == Aiheesta muualla == * Rock’n’Roll All Night Long 1973–1988 discogs.com -sivustolla Luokka:Vuoden 2007 konserttitallenteet Luokka:Hurriganesin DVD:t Luokka:Konserttielokuvat
Mukutus

Mukutus on kajaanilainen yhtye, joka perustettiin 1985. Kainuun kuvia. ==KokoonpanoFono.fi== * Tapani Komulainen (laulu, conga, tamburiini, ym.) * Ari Turpeinen (busuki, laulu) * Kari Räty (bassokitara, laulu, ym.) * Olli Tuomainen (saksofoni, banjo, mandoliini, kitara, melodika, huilu) * Ari Jauhiainen (kitara, laulu) * Pentti Tolvanen (rummut) ==Tuotanto== * Kainuu- Suite - kasetti-EP, 1989 :Mikko Perkoilan ja Mukutuksen yhteinen EP * Kalma - Kajaanilaisia alkukantaisluonnollisia musiikkiaineksia - kokoelma LP, 1990 :Mukutukselta mukana kaksi raitaa * Runoja ja ajatuksia - kirja, 1992 * Äänitalli - CD/kasetti, 1994 == Lähteet == ==Aiheesta muualla== * Luokka:Suomalaiset yhtyeet
Comac ARJ21

Comac ARJ21 Xiangfeng on ensimmäinen kiinalaisvalmisteinen matkustajakäyttöön tarkoitettu suihkukone. Lentokoneen valmistaja on Comac. Moottorit valmistaa amerikkalainen General Electric ja avioniikasta vastaa Rockwell Collins. Konetyypin ensilento lennettiin vuonna 2008. Ensimmäisenä sen otti käyttöönsä kiinalainen lentoyhtiö Shandong Airlines. Lokakuussa 2011 uutisoitiin Ryanairin neuvottelevan konetyypin hankinnasta.http://www.iltasanomat.fi/matkat/uusia-reitteja-suomeenkin- ryanair-tekemassa-valtavia-lentokoneostoja-kiinassa-ja- venajalla/art-1288423175170.html Kyseisen konetyypin seuraaja on Comac C919. Sen ensilento koitti 5. toukokuuta 2017. == Versiot == *ARJ21-700 perusmalli, johon mahtuu 70-90 matkustajaa *ARJ21-900 pidennetty malli johon mahtuu 95-105 matkustajaa == Katso myös == * Boeing 717 * Bombardier Canadair Regional Jet * BAe 146 * Embraer ERJ 145 * Embraer 170/175 == Lähteet == == Aiheesta muualla == * http://www.aerospace-technology.com/projects/arj21/ Luokka:Kiinalaiset matkustajalentokoneet Luokka:2000-vuosikymmenen matkustajalentokoneet
József Szabó (jalkapalloilija)

Jožef Jožefovytš Sabo (, , s. 29. helmikuuta 1940 Užhorod) on ukrainalainen jalkapallovalmentaja ja entinen pelaaja. Hän on etniseltä alkuperältään unkarilainen. ==Ura pelaajana== Szabó koki uransa tähtihetket pelatessaan FK Dynamo Kiovan paidassa 1959–1969. Sabo voitti seurassa neljä Neuvostoliiton mestaruutta pelaten 315 ottelua ja tehden 49 maalia. Neuvostoliiton maajoukkueessa Szabó esiintyi 40 kertaa ollen voittamassa olympiapronssia Münchenissä 1972. ===Meriitit pelaajana=== * Neuvostoliiton mestaruus: 1961, 1966, 1967, 1968 * Neuvostoliiton cup: 1964, 1966 * EM-hopeaa: 1972 ==Ura valmentajana== Szabó on valmentanut Kiovan Dynamoa useaan otteeseen menestyksekkäästi. Ukrainan maajoukkuevalmentajana Sabo johdatti maan voittoon 16 kertaa ja tasapeliin 12 kertaa 48 ottelussa. Hän on myös toiminut Dynamo Kiovan varatoimitusjohtajana. Sabo palasi valmentajaksi syyskuussa 2007, kun Anatoli Demjanenko sai potkut tappiollisen Mestarien liiga -ottelun jälkeen. Hän kuitenkin jätti tehtävänsä jo marraskuussa terveysongelmiensa vuoksi. ===Meriitit valmentajana=== * Ukrainan mestaruus: 1994, 1995, 1996, 1997 * Ukrainan cup: 1993, 1996, 2005 Luokka:Ukrainalaiset jalkapallovalmentajat Luokka:Neuvostoliittolaiset jalkapallovalmentajat Luokka:Neuvostoliittolaiset jalkapalloilijat Luokka:Neuvostoliittolaiset olympiamitalistit Luokka:Vuonna 1940 syntyneet Luokka:Elävät henkilöt
Kaikkien nimet

Kaikkien nimet (alkuteos: Todos os nomes) on Nobel-palkitun portugalilaisen kirjailija José Saramagon (1922–2010) romaani. Se julkaistiin alun perin portugalin kielellä vuonna 1997, ja Erkki Kirjalaisen suomennoksen on kustantanut Tammi vuonna 2000. ==Juoni== Kaikkien nimet -teoksen päähenkilönä on viisikymppinen "José-herra", joka työskentelee paikallisen Väestörekisterikeskuksen toimistoapulaisena nimeämättömässä kaupungissa. Hänen asuntonsa on suorassa yhteydessä rekisterikeskukseen, ja hän harrastaa salaisesti monien asioiden, kuten merkittävien henkilöiden henkilötietojen, keräilyä. Eräänä yönä José-herra hakee elävien arkistosta lisää tietoja tunnetuista henkilöistä, kun hän sattumalta tulee ottaneeksi mukaan myös tavallisen 36-vuotiaan naisen tiedot. Naisesta tulee José-herralle ankara pakkomielle, ja kirjan pääaiheena on juuri José-herran suorittamat epätoivoiset yritykset jäljittää 36-vuotiasta naista. Hän joutuu etsintöjensä yhteydessä rikkomaan sekä työpaikkansa sääntöjä että lakia mm. murtautuessaan naisen entiseen oppilaitokseen penkoakseen vanhoja oppilaskortteja arkistosta. José-herran etsinnöt eivät pääty sittenkään, kun hän saa tietää etsimänsä naisen kuolleen äskettäin – pian hänelle selviää naisen, matematiikanopettajan tehneen selittämättömän itsemurhan unilääkkeillä. Lopulta Väestörekisterikeskuksen johtaja, "yliregistraattori", paljastaa José-herran salaiset toimet, mutta suhtautuu niihin yllättävän suopeasti eikä esimerkiksi salli hänen jättää eroanomusta. Kirjan keskeinen viesti lukijalle on maailman merkityksettömyys. Luokka:José Saramagon teokset Luokka:Vuoden 1997 kirjat
Ahti Susiluoto

Ahti Ilari Susiluoto (20. helmikuuta 1940 Lohja – 2. lokakuuta 2020 Helsinki)Kuolinilmoitus, Helsingin Sanomat 15.11.2020, s. C 12. oli suomalainen kuvataiteilija, kriitikko ja runoilija. Hän sai taiteilijankoulutuksen Suomen Taideakatemian koulussa 1958–1962. Susiluodon vanhemmat olivat taidekauppias Jorma Susiluoto ja kansakoulunopettaja, kirjailija Laura Susiluoto, o.s. Vesanto. Susiluodon tytär on kirjailija Saila Susiluoto. == Teokset == * Kesät (1961) * Muut saisivat elää (1970) * Puhu heidän kieltään (1973) * Valehtelematta tällä kielellä (1984) ==Lähteet== * *Kuvataiteilijamatrikkeli *Ahti Susiluodon muistokirjoitus Helsingin Sanomissa ===Viitteet=== Luokka:Suomalaiset taidekriitikot Luokka:Suomalaiset runoilijat Luokka:Suomalaiset taidemaalarit Luokka:Vuonna 1940 syntyneet Luokka:Vuonna 2020 kuolleet
Hard Candy (elokuva)

Hard Candy on vuonna 2005 valmistunut yhdysvaltalainen draama-/jännityselokuva, jonka on käsikirjoittanut Brian Nelson ja ohjannut David Slade. Sen pääosassa ovat Patrick Wilson ja Ellen Page. Hard Candy on Sladen ensimmäinen varsinainen elokuva tämän ohjattua ennen vain musiikkivideoita. Se valittiin Sitgesin elokuvajuhlissa vuoden 2005 parhaaksi elokuvaksi. Elokuvan nimi "Hard Candy" on nettislangia ja tarkoittaa alaikäistä tyttöä.http://www.urbandictionary.com/define.php?term=hard+candy == Juoni == 14-vuotias tyttö Hayley Stark tapaa 32-vuotiaan valokuvaajan, Jeffin, Internetissä. He päättävät tavata läheisessä kahvilassa, mistä seuraa matka Jeffin kotiin. Jeff, jota Hayley luulee pedofiiliksi, saa kuitenkin huomata, että Hayley ei olekaan niin viaton kuin miltä aluksi vaikuttaa. == Rooleissa == == Lähteet == == Aiheesta muualla == * Elokuvan virallinen sivusto Luokka:Yhdysvaltalaiset psykologiset jännityselokuvat Luokka:Vuoden 2005 yhdysvaltalaiset elokuvat Luokka:David Sladen ohjaamat elokuvat
The Stalkers

The Stalkers oli vuonna 1965 perustettu yhtye. Sen jäseninä olivat tulevat Uriah Heep -artistit David Byron (laulu) ja Mick Box (kitara). Yhtye keikkaili paikallisissa klubeissa ja tapahtumissa Essexissä ja soitti cover-kappaleita ajan hiteistä. The Stalkers hajosi vuonna 1967, kun Box ja Byron halusivat ryhtyä ammattimuusikoiksi ja esittää omaa materiaalia. He perustivat Spicen, josta vuonna 1970 kehittyi heavy-yhtye Uriah Heep. == Katso myös == *Uriah Heep Luokka:Brittiläiset yhtyeet
Eskilsön lossi

Eskilsön lossi () on Suomen länsirannikolla Kaskisten ja Närpiölle kuuluvan Eskilsön saaren välillä, tiellä 17065 liikennöivä lossi. Lossin hyötykuorma on 44 tonnia ja kuivapaino 72 tonnia. Lossi liikennöi tarvittaessa. Lossitoiminnasta vastaa Finferries. Nykyisin Pohjanmaalla on ainoastaan kaksi lossia. Toinen on Eskilsön lossi ja toinen Bergön lossi Korsnäsin Bredskäretin ja Maalahteen kuuluvan Bergön saaren välillä. == Lähteet == == Aiheesta muualla == *Eskilsön lossin tekniset tiedot Luokka:Suomen lautta-alukset‎ Luokka:Kaskisten liikenne Luokka:Närpiön liikenne
Live Apocalypse

Live Apocalypse on ruotsalaisen Arch Enemy -yhtyeen vuonna 2006 ilmestynyt ensimmäinen DVD-julkaisu. Se sisältää kaksi levyä, joista ensimmäisellä on yhtyeen kokonainen esiintyminen vuodelta 2004 ja toisella haastatteluja, musiikkivideoita ja muuta lisämateriaalia. Ensimmäisellä levyllä on myös kolme kappaletta vuodelta 2005, jolloin yhtyeen toisena kitaristina toimi Fredrik Åkesson Christopher Amottin sijaan. DVD:n julkaisi Century Media. __notoc__ == Sisältö == === DVD 1 === London Forum, 17. joulukuuta 2004 # Tear Down the Walls (Intro) # Enemy Within # Silent Wars # Burning Angel # Dead Eyes See No Future # Dead Bury Their Dead # Bury Me an Angel # Drum solo # Instinct # Savage Messiah # The First Deadly Sin # The Immortal # Bridge of Destiny # We Will Rise # Heart of Darkness # Snowbound # Ravenous # Fields of Desolation (Outro) Manchester Academy, 13. joulukuuta 2005 # Nemesis # My Apocalypse # Skeleton Dance === DVD 2 === Ekstrat # UK Tour 2005 Mini-Movie # "Tour! Tour! Tour! – On the Road Movie # Interviews and Behind the Scenes of "My Apocalypse" Videoshoot # "Gear Talk" – Equipment Special # Slideshow # Interactive Menus Musiikkivideot # Ravenous # We Will Rise # Nemesis # My Apocalypse Monikuvakulmataltioinnit # Dead Eyes See No Future # Bury Me an Angel # Heart of Darkness == Kokoonpano == * Christopher Amott – kitara (Lontoon-konsertissa) * Michael Amott – kitara * Sharlee D'Angelo – basso * Daniel Erlandsson – rummut * Angela Gossow – laulu * Fredrik Åkesson – kitara (Manchesterin-konsertissa) == Aiheesta muualla == * Traileri * E-kortti * * Luokka:Vuoden 2006 konserttitallenteet Luokka:Musiikki-DVD:t Luokka:Konserttielokuvat
M/S Sheng Hang 8

M/S Sheng Hang 8 Rakentaja: N.V. Scheepswerf Gebroeders pot, Bolnes, Alankomaat Rakennettu: 1964 Tekniset tiedot Bruttovetoisuus: 2 825 tonnia Nettovetoisuus: 1 427 Jääluokka: ? Pituus: 88,19 m Leveys: 16,41 m Syväys: 5,36 m Pääkoneet: 2×Klöckner-Humboldt-Deutz yht.=4 774 kW Nopeus: 16,5 solmua Matkustajakapasiteetti: 1 200 Hyttipaikkoja: 245 Autokapasiteetti: 120 Kaistametrit: ? metriä Kansia: ? M/S Sheng Hang 8 () on vuonna 1964 valmistunut autolautta. Sen rakensi N.V. Scheepswerf Gebroeders pot Bolnesissä Hollannissa. Aluksen varusteli valmiiksi NV Zaanlandsche Scheepsbouw Maatschappij. ==Käyttöhistoria== * M/S Visby luovutettiin tilaajalleen Rederi Ab Gotlandille 27. heinäkuuta 1964. Alus liikennöi kesällä 1964 reiteillä Nynäshamn – Visby – Västervik/Oskarshamn. Seuraavina kesinä reitti oli sama lukuun ottamatta Oskarshamnia, mutta talvikaudella sinne liikennöitiin. * Vuonna 1965 lokakuusta marraskuuhun alus oli vuokrattuna Ålandsfärjan AB:lle, yhdelle Viking Linen osakasvarustamoista. Se liikennöi aluksella reitillä Parainen – Maarianhamina – Kapellskär. * Vuonna 1965 maaliskuusta huhtikuuhun TT-Line vuokrasi sitä. * Huhtikuussa 1965 M/S Visby ajoi karille Nynäshamnin edustalla. * Vuonna 1967 huhtikuussa alus oli vuokrattuna Rederi AB Slitelle, sitten lokakuusta vuoden 1970 toukokuuhun. Varustamo käytti sitä reitillä Naantali – Maarianhamina – Kapellskär. * 1969 joulukuussa alus ajoi jälleen karille ja sai melko pahoja vaurioita. * 1970 maaliskuussa puolalainen Polske Linie Oceaniczne osti aluksen 3,04 miljoonalla dollarilla. Syyskuussa aloitettiin liikenne välillä Ystad – Świnoujście. * 1981 hongkongilainen Yick Fung Sh & Enterprise Co Ltd osti aluksen 2,3 miljoonalla dollarilla. Alus myytiin edelleen Kiinaan. * Tammikuussa 2002 alus liikennöi viimeistä kertaa, helmikuussa 2002 se saapui romuttamolle. ==Nimihistoria== * M/S Visby (1964–1970) * M/S Skandynawia (1970–1981) * M/S Tien Hu (1981–1981) * M/S Tian Hu (1981–2001) * M/S Sheng Hang 8 (2001–) ==Aiheesta muualla== * Sheng Hang 8
Ilma-alusrekisteri

Ilma-alusrekisteri on kunkin valtion kansallinen rekisteri siviili-ilmailuun käytettävistä ilma-aluksista. Rekisterin kansallinen ylläpitovelvoite sisältyy Kansainvälisen siviili-ilmailujärjestön ICAOn vuonna 1944 Chicagossa solmittuun kansainvälisen siviili-ilmailun yleissopimukseen ja kansallisiin lainsäädäntöihin, kuten Suomessa ilmailulakiin. Suomessa ilma-alusrekisteriä ylläpiti vuoden 2009 loppuun ilmailuhallinto, sen jälkeen Liikenteen turvallisuusvirasto. Vuoden 2019 alusta lähtien ylläpitäjä on Liikenne- ja viestintävirasto, joka julkaisee rekisterin Suomessa rekisteröidyistä ilma- aluksista kerran vuodessa tammikuussa ja päivitysotteen kuukausittain. Rekisterissä on ilma-aluksesta mm. * yksilöintitieto * omistaja * haltija * käyttäjä * teknisiä tietoja * vakuutustietoja * rekisteriin merkitsemispäivä 1.1.2012 (1.1.2009, 1.1.2007) rekisteri sisälsi yhteensä 1562 (1472, 1348) ilma-alusta: * Lentokoneet 682 (646, 599) kpl * Helikopterit ja autogirot 104 (84, 83) kpl * Purje- ja moottoripurjelentokoneet 400 (404, 390) kpl * Ilmaa kevyemmät ilma-alukset 58 (64, 59) kpl * Ultrakevyet lentokoneet 318 (274, 217) kpl * Väliaikaisessa rekisterissä olevat ilma-alukset 0 (0, 0) kpl ==Lähteet== * http://www.ilmailuhallinto.fi/files/lth/Ilma- alukset/Rekisteri_1_1_2009.pdf * http://www.finlex.fi/fi/laki/alkup/2005/20051242 * http://www.trafi.fi/ilmailu/ilma-alusrekisteri ===Viitteet=== Luokka:Siviili- ilmailu Luokka:Rekisterit Luokka:Suomen ilmailu
Live in Concert 1972/73

Live in Concert 1972/73 on Deep Purplen live-DVD, joka sisältää KB-Hallenissa Kööpenhaminassa 1972 taltioidun konsertin sekä 3 kappaletta New Yorkista vuodelta 1973. Kööpenhaminan konsertti on aiemmin julkaistu VHS:nä nimillä Scandinavian Nights ja Machine Head Live. == Sisältö == KB-Hallen, Kööpenhamina, Tanska 1.3.1972 (mustavalkoinen): *Highway Star *Strange Kind Of Woman *Child In Time *The Mule *Lazy *Space Truckin' *Fireball *Lucille *Black Night Hofstra University, Hempstead, Long Island, NY, USA 29.5.1973 *Strange Kind Of Woman *Smoke On The Water *Space Truckin' == Ekstra == *Burn (California Jam 6.4.1974, Live in California 1974-DVD:n esittely) == Muusikot == *Ritchie Blackmore: kitara *Ian Gillan: laulu, lyömäsoittimet *Roger Glover: basso *Jon Lord: urut *Ian Paice: rummut *David Coverdale: laulu (ekstra) *Glenn Hughes: basso, laulu (ekstra) Luokka:Deep Purplen videot
Live in California 1974

Live in California on Deep Purplen California Jam-festivaaleilla 1974 taltioitu DVD. Sen kuvasi alun perin ABC-TV ja TV-versiosta on julkaistu VHS- tallenteita sekä laserlevyversioita, joista on puuttunut "Lay Down Stay Down"-kappale. DVD:n lähteenä on käytetty 2-tuumaisia videonauhoja jotka sisältävät koko keikan ja joiden äänenlaatu on vanhoja versioita parempi. == Sisältö == California Jam, Ontario Motor Speedway, LA, CA, USA 6.4.1974 *Intro *Burn *Might Just Take Your Life *Lay Down Stay Down *Mistreated *Smoke On The Water *You Fool No One / The Mule *Space Truckin' == Ekstrat == *"Burn" (vaihtoehtoinen kamerakulma) *"Might Just Take Your Life" (vaihtoehtoinen kamerakulma) *Yhtyeen henkilöstön kuvaama videomateriaali festivaaleilta *"Highway Star" live 1972 (Live in Concert 1972/73-DVD esittely) == Muusikot == *Ritchie Blackmore: kitara *David Coverdale: laulu *Glenn Hughes: basso, laulu *Jon Lord: urut, kosketinsoittimet, syntetisaattori *Ian Paice: rummut *Ian Gillan: laulu (Highway Star) *Roger Glover: basso (Highway Star) Luokka:Deep Purplen videot
Oowee – Oohla

__NOTOC__ Oowee – Oohla on vuonna 2007 julkaistu Hurriganesin DVD. == Sisältö == ===On the road again=== *Remun turinoita nykypäivästä ja livepätkiä eri keikoilta *Haastattelussa basisti Mikko Löytty ja kitaristi -Nipa Niilola. *Livepätkissä mukana myös ex-kitaristi Jukka Orma. ===Legacy=== *Hurriganesin perintö suomalaiselle rokille. Taustavaikuttajien ja ex-kitaristien haastattelut: *Richard Stanley, Roadrunner- ja Crazy Days- levyjen tuottaja *Janne Louhivuori *Ile Kallio === Remun henkilökuva === *Palos Verdes Oy:n tuottama henkilökuva vuodelta 2005. === Live === *Live In Ahvenisto -88 (Remu,Cisse,Albert ) kesto noin 19 mins. *Hurriganes History tv-pätkät Ylen arkistosta: **Hurriganes 6.3.1975, Plyysiä ja hyvää musiikkia (TV1) ***Oowee- Oohla / Roadrunner / It Ain't What You Do **Ensimmäinen tv-esiintyminen (playback) 1973. ***My Sweet Lilly / Say Mama. == Aiheesta muualla == * Oowee – Oohla discogs.com -sivustolla Luokka:Vuoden 2007 konserttitallenteet Luokka:Hurriganesin DVD:t
Uskorenije

Uskorenije (, ’nopeuttaminen’) oli Mihail Gorbatšovin vuonna 1985 Neuvostoliitossa käyttöön ottama termi. Käytännössä vuonna 1987 alkanut uskorenije tuotti rahaa raskaaseen teollisuuteen, joka lopulta epävakautti talouden. Uskorenijeen liittyi muun muassa työpaikkojen kurin tiukentaminen ja parempi puoluevirkailijoiden valvonta. Kesäkuussa 1987 uskorenijen todettiin epäonnistuneen ja se korvautui kunnianhimoisemmalla perestroikalla. == Tausta == Neuvostoliiton kuva oli heikentynyt 1980-luvulla, huolimatta joistakin merkittävistä saavutuksista 70-vuotisen historiansa aikana, kuten siirtymisestä pääosin maatalousyhteiskunnasta ydinasesupervallaksi. Menestyksekkään 1970-luvun jälkeen maa kohtasi uuden taantuman ajan. Neuvostoliiton kommunistisen puolueen (NKP) korkea-arvoisten virkailijoiden harhakuva siitä, että talous oli paremmassa kunnossa kuin se todellisuudessa oli, vaikeutti merkittävien uudistusten toteuttamista. Esimerkiksi Leonid Brežnevin ajan ”BAM”-kampanja Siperian rautatien rakentamiseksi ei saanut Neuvostoliiton väestöä innostuneeksi, mikä kertoi erosta Neuvostoliiton viestin ja todellisuuden välillä. Gorbatšov varoitti Brežneviä toistuvasti muuttamaan Neuvostoliiton talouden suuntaa, mutta hänen edeltäjänsä ei kuitenkaan uskonut tilanteen olevan niin huono. Tämän tehottomuuden lisäksi Neuvostoliitossa ei ollut riittävästi myöskään markkinakilpailua. Neuvostoliiton talous jäi länsimaisista talouksista jälkeen lähes jokaisella toimialalla. == Käytännössä == Yrittäessään lisätä tuotantoa Gorbatšov käynnisti uudistuksen nimeltä uskorenije, joka tarkoittaa nopeuttamista. Neuvostoliitto oli kohtaamassa taantuman, joten astuttuaan valtaan Gorbatšov yritti elvyttää talouskasvua eri keinoin. Hän edisti tuottavuutta, lisäsi sijoituksia talouteen ja rajoitti alkoholin myyntiä. Nämä kolme toimenpidettä epäonnistuivat kuitenkin täydellisesti. Vaikka propagandakampanjat lisääntyivät ja poissaoloja sekä korruptiota vastaan taisteltiin, näillä toimenpiteillä oli vähäinen vaikutus työntekijöiden tuottavuuteen. Sen sijaan se johti korkeisiin inflaatioasteisiin. Useita rakennushankkeita aloitettiin, mutta niitä ei koskaan saatu päätökseen. Alkoholin kieltäminen, vaikka se vähensi kuolleisuutta, lisäsi ihmisten tyytymättömyyttä. == Lähteet == Luokka:Neuvostoliiton historia Luokka:Neuvostoliiton talous Luokka:Venäjänkieliset sanat ja sanonnat
Rises Over Japan

Rises Over Japan on Deep Purplen viisi kappaletta sisältävä video, joka on kuvattu Japanissa Tokion Budokanilla joulukuussa 1975. Videon on editoinut Clive Smith. == Kappaleet == #Smoke On The Water #You Keep On Moving #Burn #Love Child #Highway Star == Kokoonpano == * Tommy Bolin – kitara, laulu * David Coverdale – laulu * Glenn Hughes – basso, laulu * Jon Lord – urut, kosketinsoittimet * Ian Paice – rummut == Aiheesta muualla == * Luokka:Vuoden 1985 konserttitallenteet Luokka:Deep Purplen videot
The Videosingles

The Videosingles sisältää Deep Purplen vuosina 1984-1988 kuvaamat ns. "MTV- tyyliset" promovideot. == Videot == *Bad Attitude *Call Of The Wild *Perfect Strangers *Knocking At Your Back Door *Nobody's Home *Hush '88 (USA:n painoksissa) == Muusikot == *Ritchie Blackmore: kitara *Ian Gillan: laulu *Roger Glover: basso *Jon Lord: urut, kosketinsoittimet *Ian Paice: rummut Luokka:Deep Purplen videot Luokka:Vuoden 1988 konserttitallenteet
Heavy Metal Pioneers

__NOTOC__ Heavy Metal Pioneers on Deep Purplesta kertova dokumentti, joka sisältää yhtyeen jäsenten haastatteluja sekä musiikkinäytteitä vuosien varrelta. Video ei sisällä kokonaisia versioita kappaleista. == Sisältö == ;Musiikkinäytteet #Woman from Tokyo (alkutekstien aikana) #Hush ("Playboy After Dark"-TV-show 1968) #Mandrake Root (Doing Their Thing -videolta) #Speed King (Doing Their Thing -videolta) #Black Night (Tanska 1972) #Child in Time (Doing Their Thing -videolta) #Strange Kind of Woman (Tanska 1972) #Smoke on the Water (California Jam 1974) #Highway Star (Tanska 1972) #The Mule (California Jam 1974) #Wring That Neck (Doing Their Thing -videolta) #Burn (California Jam 1974) #Space Truckin' (California Jam 1974) #Stormbringer (USA 1976) #Perfect Strangers (live 1985) #King of Dreams (promovideo) #Woman from Tokyo (lopputekstien aikana) ;Haastattelut * Ritchie Blackmore * Ian Gillan * Roger Glover * Jon Lord * Ian Paice * Joe Lynn Turner == Tuotanto == *Warner Music Vision Luokka:Deep Purplen videot
Terho Kalliokoski

Terho Kalliokoski (s. 1961) on Rautakesko Oy:n toimitusjohtaja ja Kesko Oyj -konsernin johtoryhmän jäsen.http://www.kesko.fi/fi/Kesko-yrityksena/Hallinto- ja-johto/Johto/ Kalliokoski on myös ollut Anttila Oy:n hallituksen jäsen. Aiemmin hän toimi Ruokakesko Oy:n toimitusjohtajana. Koulutukseltaan Kalliokoski on kauppatieteiden maisteri. == Ura == Kalliokoski siirtyi Keskon palvelukseen heti valmistuttuaan Vaasan kauppakorkeakoulusta. Hän aloitti Keskon kauppapaikka- ja kiinteistöosastolla hankesuunnittelijana. Kalliokoski nimitettiin Pohjois-Suomen Keskon talousjohtajaksi vuonna 1991. 1990-luvulla hän toimi kenttäpäällikkönä ja myyntijohtajana Oulussa, kunnes 1999 nimitettiin Pohjois-Suomen aluejohtajaksi. Vuonna 2002 hän siirtyi Kiinteistökeskon johtajaksi. Hänet valittiin Keskon vuoden esimieheksi 2004. Ruokakeskon toimitusjohtajaksi hänet nimitettiin vuonna 2005.Lilius 2005, Talouselämä Toimitusjohtajan tehtävässään Kalliokoski on ilmoittanut tavoitteekseen saada K-elintarvikekauppojen tuotevalikoimaan myös apteekkituotteet. Tavoitteen toteutumiseksi Kalliokoski vaatii muutoksia lääkkeiden jakelua koskeviin säännöksiin. K-ketjun toimintaperiaatteina Kalliokoski on lisäksi pyrkinyt korostamaan kattavia aukioloaikoja ja hyvää asiakaspalvelua.Kauppinen 2005 == Muu toiminta == Kalliokoski on valittu Päivittäistavarakauppa ry:n hallituksen varapuheenjohtajaksi. Hän on myös jäsenenä Mainostajien liiton hallituksessa ja Suomalaisen työn liiton valtuustossa. Kalliokoski osallistuu myös Kristillisen liikemiesverkoston toimintaan.CBMC puhe 9.3.2006 Hänet tunnetaan lisäksi vanhoillislestadiolaisena maallikkosaarnaajana. == Perhe == Oulusta kotoisin oleva Kalliokoski asuu nykyisin perheineen Kirkkonummella. Perheeseen kuuluu vaimon Leena Kalliokosken lisäksi yksitoista lasta.Hammarsten 2005, Talouselämä == Lähteet == * CBMC Kristillinen liikemiesverkosto: "Johtajan sydän - johtajan arvot ja arvojen johtajat". - Puhe 9.3.2006 * Hammarsten, H. 2005. "Tehkää tilaa miehille kotona", Talouselämä 31.3.2005. * Kauppinen, M. 2005. "Pomo ilman pomoilua", Oluen Ystävät - Oy Sinebrykoff AB:n asiakaslehti nro 2/2005. Web Archive. * Kesko Oyj, Konsernin nettisivut, johtoryhmän jäsenet * K-ruokakaupat panostavat terveellisiin ruokaratkaisuihin", Kauppalehti on-line 20.9.2007 * Lilius, A-L. 2005. "Ostakaa lisää K-ruokaa", Talouselämä 9.5.2005 * Rytsy, A. 2006. "Ruokakeskon toimitusjohtaja Terho Kalliokoski: Coaching tarjoaa oivaltamisen mahdollisuuksia", Psycon views -asiakaslahti 1/2006. * Ylönen, S. 2007. "Ruokakaupasta viiniä ja buranaa", Kaleva 20.8.2007 === Viitteet === Luokka:Suomalaiset yritysjohtajat Luokka:K-ryhmä Luokka:Vanhoillislestadiolaiset saarnaajat Luokka:Vuonna 1961 syntyneet Luokka:Elävät henkilöt
Afrikanmeriharakka

Afrikanmeriharakka (Haematopus moquini) on musta kahlaajalintu. Lajin nimesi ja kuvaili Charles Lucien Bonaparte 1856, ranskalaisen luonnontieteilijän Alfred Moquin-Tandonin kunniaksi. == Koko ja ulkonäkö == Meriharakan kokoinen, höyhenpuvultaan kokonaan musta kahlaaja, jonka koivet ja nokka ovat kirkkaanpunaiset. Sukupuolet ovat samanvärisiä. Nuoren linnun puku on ruskehtavampi kuin aikuisen. Ääni muistuttaa meriharakan ääntä. == Esiintyminen == Laji elää eteläisen Afrikan rannikolla Natalista Angolaan. Se pesii kuitenkin vain Namibian Lüderitzin ja Etelä-Afrikan Mazeppa Bayn välisellä alueella. meadewaldoi-alalaji on aiemmin esiintynyt Kanariansaarilla, mutta pesintää ei ole koskaan varmistettu. Lajin kanta on vuonna 2015 tehtyjen arvioiden mukaan kasvussa, mihin on vaikuttanut erityisesti rannan läheisyydessä olevien saarien parempi hoito. Yksilömääräksi arvioitiin vuonna 2014 noin 6 670 yksilöä. Lajin parantuneen tilanteen ansiosta Kansainvälinen luonnonsuojeluliitto nosti vuonna 2017 sen luokituksen elinvoimaiseksi. Afrikanmeriharakka kuitenkin pesii ihmisten suosimilla rannoilla, ja pesimäaikana tapahtuva rantalomailu ja maastoajoneuvoilla kruisailu tuhoavat sekä pesiä että kasvillisuuteen piiloutuneita poikasia. Myös mangustit ja etelänselkälokit (Larus dominicanus) ryöstävät pesiä, varsinkin silloin, kun emot eivät uskalla tulla pesälle lähellä oleskelevien ihmisten takia. == Elinympäristö == Kivikkoiset ja kallioiset rannat sekä rannikolla että saarilla. == Lisääntyminen == Pesä on kuoppa hiekassa. Munia on 2-4, molemmat emot hautovat. == Ravinto == Nilviäiset, äyriäiset, lierot. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. Vol. III. – Oxford University Press. Hong Kong. ISBN 0-19-857506-8 * Kuvia === Viitteet === Luokka:Meriharakat
Robben

Robben tarkoittaa seuraavia asioita: * Arjen Robben, alankomaalainen jalkapalloilija * Robben Island, Etelä-Afrikan saari * Robben Ford, yhdysvaltalainen kitaristi.
Keleti pályaudvar

Budapest-Keleti tai Budapest-Keleti pályaudvar () on Unkarin pääkaupungin Budapestin suurin rautatieasema. Se sijaitsee Józsefvárosissa Budapestin VIII osa-alueella. Rautatieasema on rakennettu vuosina 1881–1884 uusrenessanssityyliin arkkitehti Gyula Rochlitzin suunnitelmien pohjalta. Se restauroitiin vuonna 1998. Rautatieasema toimii myös Budapestin metron M2-linjan ja M4-linjan metroasemana. Linjan 2 yhteys avattiin vuonna 1970 ja linjan 4 vuonna 2014. Kuva:Keleti-pu-budapest.jpg|Keleti pályaudvarin katettua laiturialuetta. Kuva:Keleti old ticket hall.JPG|Vanhaa lipunmyyntihallia. == Lähteet == Luokka:Budapestin rakennukset ja rakennelmat Luokka:Unkarin rautatieliikennepaikat Luokka:Budapestin liikenne
Lopé-Okanda

Lopé-Okanda on metsäalue Gabonissa. Alueesta suurin osa on sankkaa sademetsää, mutta siellä on myös viimeiset jäänteet Keski-Afrikan savanneista sekä jälkiä menneistä kulttuureista, mm. kaiverruksia ja kalliopiirroksia. Siellä on ollut ihmisasutusta 400 000 vuoden ajan.World heritage Site Puistossa on gorilloja, simpansseja ja afrikannorsuja sekä muita suuria nisäkkäitä. Yhteensä puistossa tavataan 63 nisäkäslajia sekä 399 lintulajia. Sen läpi virtaava Ogooué-joki on ollut aina tärkeä kauppareitti alueella. Puiston poikki kulkee myös maantie sekä rautatie. Metsästystä ja salametsästystä, varsinkin norsunluun kauppaa, pidetään puiston suurimpina uhkina. Lopé-Okanda on ollut suojelualue vuodesta 1946. Se otettiin vuonna 2007 UNESCOn maailmanperintöluetteloon. == Lähteet == Luokka:Gabonin maantiede Luokka:Unescon maailmanperintökohteet Gabonissa Luokka:Afrikan metsät
Unkarin valtionooppera

Unkarin valtionooppera () on oopperatalo Unkarin pääkaupungissa Budapestissä. Se sijaitsee Budapestin 6. kaupunginosassa eli Terézvárosissa Andrássy út -kadun varrella. Oopperatalon on suunnitellut unkarilainen arkkitehti Miklós Ybl, ja sitä pidetään Yblin mestariteoksena ja yhtenä Budapestin kauneimmista rakennuksista. Taloa rakennettiin yhdeksän vuotta 1875–1884. Ybl johti myös rakennustöitä, ja hänen kerrotaan tarkastaneen itse jokaisen tiilikärryllisenkin.Török s. 132. Oopperatalon rakennuskustannuksista vastasi Itävallan keisari ja Unkarin kuningas Frans Joosef, joka kuitenkin kommentoi Euroopan viehättävimmäksi sanottua oopperataloa sanomalla vain: ”Se on hyvin kaunis. Pidän siitä paljon.”Barber & Roper-Evans ss. 55–56. Vaikka rakennus on suurikokoinen, se ei näytä massiiviselta. Rakenteeltaan se on pääosin uusrenessanssia, mutta siinä on myös uusbarokin elementtejä. Pääsisäänkäynnin kahta puolta ovat Franz Lisztin ja Ferenc Erkelin patsaat, jotka on suunnitellut Alajos Stróbl. Rakennuksen kulmissa toisen kerroksen tasalla on neljän muusan patsaat: Terpsikhore, Erato, Thaleia ja Melpomene. Sisätila on runsaasti freskoin koristeltu. Pääsalissa on 1 289 istumapaikkaa. "Unkarin kuninkaallinen oopperatalo" avattiin yleisölle 27. syyskuuta vuonna 1884. Sen ensimmäinen johtaja oli Ferenc Erkel. Gustav Mahler toimi johtajana vuosina 1888–1891 ja johti itse kaksi Puccinin oopperaa. Vuosina 1947–1950 johtajana oli Otto Klemperer. Vuonna 1980 rakennus kunnostettiin ja se avattiin uudestaan yleisölle 1984, samana päivänä kun ensimmäisestä avaamisesta oli kulunut 100 vuotta. Kaudella 2011–2012 Unkarin valtionoopperan ja kansallisbaletin ohjelmistossa on kuusi uutta oopperaa ja kolme balettiensi- iltaa. Ohjelmiston kohokohtia ovat uudet esitykset Wagnerin Reininkullasta ja Mozartin Don Giovannista ja Petit'n baletti Pariisin Notre-dame. Oopperan musiikillisena johtajana toimii kapellimestari György Győriványi Ráth. Edellinen johtaja Ádám Fischer erosi vuoden 2010 lopussa vastalauseeksi Unkarin hallituksen ja pääministeri Viktor Orbánin harjoittamaa politiikkaa kohtaan. == Lähteet == * * === Viitteet === == Aiheesta muualla == * Viralliset sivut Luokka:Budapestin kulttuuri Luokka:Oopperatalot Luokka:Unkarin musiikki Luokka:Budapestin rakennukset ja rakennelmat
Fleece

Fleece eli fliisi on polyesteristä valmistettu voimakkaasti nukattu tekokuitu, jota käytetään ulkoilu- ja vapaa-ajanvaatteissa.MOT Kielitoimiston sanakirja 2.0. Kotimaisten kielten tutkimuskeskus ja Kielikone Oy. Fleece tuli markkinoille 1960-luvulla, kun Helly Hansen ja Norwegian Fiber Pile Inc kehittivät ensimmäisen fleecen. Fleeceasusteet ovat pehmeitä, kevyitä, hyvin lämpimiä ja ne kuivuvat villavaatteita nopeammin. Fleecekankaat ovat ympäristölle haitallisia. Aina, kun fleecekangasta pestään, siitä irtoaa pieniä, 0,002–0,2 millimetrin kokoisia muovihiukkasia. Nämä mikromuovit ovat tutkimusten mukaan suuri uhka vesistöille ja niiden eliöstölle. Fleecekankaat ovat todella tulenarkoja ja eivät tästä syystä sovellu esimerkiksi nuotion ääressä käytettäviksi. Fleece ei varsinaisesti syty, mutta se sulaa. == Lähteet == Luokka:Kangaslajit Luokka:Synteettiset kuidut
Vladimir Monomah

Vladimir Monomah (tai Vladimir II) (ven. Владимир Мономах ) (1053 – 19. toukokuuta 1125) oli Kiovan Rusin suuriruhtinas vuosina 1113–1125. ==Taustaa== Vladimir oli isänsä Vsevolodin eläessä Smolenskin ja Tšernigovin ruhtinas ja pysyi Svjatopolk Isjaslavitšin tultua suuriruhtinaaksi tälle alamaisena ja uskollisena. Hänet valittiin Kiovan suurruhtinaaksi vasta Svjatopolk II:n kuoltua vuonna 1113. ==Kiovan suurruhtinas== Vladimirin hallintokausi oli Kiovan Rusin kukoistusaikaa. Hänen poikansa taistelivat menestyksellä virolaisia, bulgaareja ja polovtseja vastaan, ja uppiniskaiset alaruhtinaat pakotettiin tottelevaisuuteen. Suzdaliin hän perusti Vladimirin kaupungin. Russkaja pravdaan tehtiin muutoksia ja lisäyksiä, kirkkoja ja luostareita perustettiin ja apotti Sylvester kokoonpani Nestorin nimellä tunnetun kronikan. Vladimir kirjoitti itsekin "Neuvoja lapsilleni", jossa hän kehottaa heitä lempeyteen ja kunnollisuuteen.Tietosanakirja, Helsinki 1919 Vladimirin valtakausi päättyi vuoteen 1125, jolloin hän kuoli. ==Perhesuhteet== Vladimir oli Vsevolod I:n ja Bysantin Anastasian (k. 1067) poika (avioituivat 1046). Anastasian isäksi väitetään keisari Konstantinos IX Monomakhosta, mutta luotettava lähde puuttuu. * Isä: Vsevolod I * Äiti: Anastasia, Bysantin prinsessa * Äidin isä: Konstantinos IX Monomakhos Puolisot ja lapset: Gytha of Wessex, Englannin kuninkaan Harold Godwininpojan tytär. Lapset: * Mstislav I Suuri, Kiovan suuriruhtinas * Isjaslav Vladimirovitš, Kurskin ruhtinas (n. 1077 – 6. syyskuuta 1096). * Svjatoslav Vladimirovitš, Smolenskin ja Perejaslavin ruhtinas (n. 1080 – 16. maaliskuuta 1114). * Jaropolk II, Kiovan suuriruhtinas (1082 – 18. helmikuuta 1139). * Vjatšeslav I, Kiovan suuriruhtinas (1083 – 2. helmikuuta 1154). * Marina Vladimirovna (k. 1146). Puoliso Leon Diogenes. N.N. * Roman, Volhynian ruhtinas (k. 6. tammikuuta 1119). * Eufemia (k. 4. kesäkuuta 1139). Puoliso Unkarin kuningas Kálmán. * Eupraxia (k. 1109). * Agafia. Puoliso: Vsevolod Davidovitš, Gorodnon ruhtinas (k. 1113). * Juri Dolgoruki (k. 15. huhtikuuta 1157 ). * Andrei, Volhynian ruhtinas (11. kesäkuuta 1102 – 1141). ==Muuta== Vladimir Monomahin kerrotaan olleen juomari, joka suositteli runsaan päivällisen jälkeen kunnon siestaa. ==Lähteet== == Aiheesta muualla == * Volodymyr Monomakh Encyclopedia of Ukraine, vol. 5 (1993). Luokka:Kiovan ruhtinaat Luokka:Vuonna 1053 syntyneet Luokka:Vuonna 1125 kuolleet
Mstislav I Suuri

Mstislav I Suuri (ven. Мстислав Владимирович Великий ) (1. kesäkuuta 1076–14. huhtikuuta 1132 Kiova) oli Kiovan Venäjän ruhtinas seitsemän vuoden ajan vuosina 1125–1132. Hän oli edellisen ruhtinaan Vladimir Monomahin vanhin poika. Norjan saagoissa Mstislavista kerrotaan nimellä Harald, mikä viitannee hänen äidinisäänsä Englannin kuningas Harald II:een. thumb|250px|Mstislav I:n rakennuttama Pyhän Nikolain katedraali Novgorodissa. Kirkossa on Mstislavin sukua kuvaavia freskoja 1100-luvulta Ennen nousuaan Kiovan ruhtinaaksi kruununperillinen Mstislav hallitsi Novgorodia 1088–1093 ja 1095–1117. Sen jälkeen hän oli Monomahin kanssahallitsija Dnieprin Belgorodissa ja peri Kiovan kruunun isänsä kuoltua 1125. Hän rakennutti Novgorodiin lukuisia kirkkoja; näistä Pyhän Nikolain katedraali (1113) ja Pyhän Antoniuksen luostarin kirkko (1117) ovat säilyneet nykypäivään. Hän rakennutti kirkkoja myös Kiovaan ja sen ympäristöön. Mstislavin elämä oli jatkuvaa sodankäyntiä. Hän taisteli kumaaneja (1093, 1107, 1111, 1129), virolaisia (1111, 1113, 1116, 1130), liettualaisia (1131) ja Polotskin ruhtinaskuntaa vastaan (1127, 1129). Vuonna 1096 Mstislav löi setänsä Oleg Tšernigovin Kolokša-joella, mistä alkoi vuosisatojen vihanpito sukuhaarojen välillä. Mstislav oli viimeinen yhtenäisen Kiovan Rusin hallitsija, sillä hänen kuolemansa jälkeen valtakunta hajaantui. Vuonna 1095 Mstislav nai Ruotsin prinsessa Kristiinan, kuningas Inge I:n tyttären. Heidän 10 lapsestaan monet nousivat merkittäviin asemiin. Kristiinan kuoltua 1122 Mstislav nai uudelleen ja sai vielä kaksi jälkeläistä. == Lähteet == Luokka:Kiovan ruhtinaat Luokka:Vuonna 1076 syntyneet Luokka:Vuonna 1132 kuolleet
Därifrånochhit (sånger 1974–2003)

Därifrånochhit (sånger 1974–2003) on ruotsalaisen progg-laulaja Lasse Tennanderin kokoelma-albumi, joka julkaistiin vuonna 2003. Albumi sisältää 17 Tennanderin tunnetuinta kappaletta vuosilta 1974–2003. Kappaleiden joukossa ovat muun muassa ”Alla är vi barn i början” ja ”Lisa Lisa”. == Kappaleet == # # # # # # # # # # # # # # # # # Luokka:Vuoden 2003 kokoelma-albumit Luokka:Ruotsalaiset albumit
Jaropolk II

Jaropolk II () (1082 – 18. helmikuuta 1139) oli Kiovan Venäjän ruhtinas seitsemän vuotta vuosina 1132–1139. Hänen valtakautensa päättyi kuolemaan vuonna 1139.Encyclopedia of Ukraine == Lähteet == Luokka:Kiovan ruhtinaat Luokka:Vuonna 1082 syntyneet Luokka:Vuonna 1139 kuolleet
Erasmus+

Erasmus+ (Erasmus Plus, ) on Euroopan unionin vaihto-opiskelijaohjelma, joka on perustettu vuonna 1987 nimellä Erasmus-ohjelma. Vuonna 2014 alkoi ohjelman kausi nimellä Erasmus Plus. Sitä edellinen kausi oli Elinikäisen oppimisen ohjelma vuosille 2007–2013. Erasmus-ohjelma oli aiemmin (vuoteen 1999) osa Sokrates-ohjelmaa. Vuosina 2014–2027 ohjelman tunnus on Erasmus Plus (Erasmus+). Sen kokonaisbudjetti on 14,7 miljardia euroa. Edellisistä kausista poiketen Erasmus kattaa kaikki vaihdon muodot, esimerkiksi koululaisvaihdon, urheilijavaihdon, harjoittelun ja aikuisten elinikäisen oppimisen vaihdon. Opiskelijalle Erasmus+ antaa tilaisuuden osallistua opiskelijavaihtoon ulkomaisessa korkeakoulussa ja Erasmus-harjoitteluun ohjelmaan osallistuvan maan yrityksessä tai organisaatiossa. Kaikkien alojen tutkinto-opiskelijat voivat osallistua Erasmus-apurahalla tuettuun 2–12 kuukauden opiskeluvaihto- tai harjoittelujaksoon EU:n jäsenvaltioissa, ETA-maissa (Islanti, Norja ja Liechtenstein) ja Turkissa. Erasmus+ -ohjelma yleissivistävälle koulutukselle tukee eurooppalaisten koulujen ja päiväkotien yhteistyötä ja niiden välistä oppilas- ja henkilöstövaihtoa. Opetushenkilökunta voi esimerkiksi kehittää ammattitaitoaan ja koulun tai päiväkodin valmiuksia eurooppalaiseen täydennyskoulutushankkeen avullaOhje täydennyskoulutushankkeen hakijalle . OPH.. Erasmus+ -ohjelman vuonna 2021 alkavalla uudella ohjelmakaudella siirrytään suurelta osin liikkuvuuden yksittäisistä hankehauista edunsaajan akkreditointiin.edunsaajan akkreditointi. Oph.fi. Erasmus+ on virallisesti perustettu 15. kesäkuuta 1987, ja siihen on siitä lähtien osallistunut yli kaksi miljoonaa Erasmus-opiskelijaa. Lukuvuonna 2008–2009 ohjelman kautta lähti vaihtoon lähes 199 000 vaihto-opiskelijaa, mikä on opiskelijavaihdon Euroopan ennätys.Opiskelijavaihdossa tehtiin uusi Euroopan ennätys hs.fi Suomen entinen pääministeri Jyrki Katainen on ainoana EU-maiden hallituksen- tai valtionpäämiehenä osallistunut opiskeluaikanaan Erasmus- ohjelmaan.EurActiv.com: Finnish PM Katainen seen jockeying for top EU position ==Katso myös== *Opiskelu ulkomailla ==Lähteet== == Aiheesta muualla == * Erasmus-ohjelma löi entiset ennätykset (Euroopan komissio, 19.8.2014) (europa.eu) * Erasmus+ (europa.eu) * Erasmus Mundus Programme (europa.eu) * ESN - Erasmus Student Network * ErasmusOne - The Erasmus Online Community *Erasmus+ -ohjelma Luokka:Euroopan unioni Luokka:Kansainvälinen koulutus Luokka:Seulonnan keskeiset artikkelit
Vjatšeslav I

Vjatšeslav I (1083–1155) oli Kiovan Venäjän ruhtinas vuosina 1139 ja 1151–1154. Hän oli Vladimir Monomahin poika ja Jaropolk II:n veli, ja hallitsi Smolenskin (vuodesta 1107), Turaun (1125–32, 1134–46) ja Perejaslavin (1132–4, 1142) pieniä ruhtinaskuntia. Ensi kerran hän nousi valtaan Kiovassa vuonna 1139 veljensä Jaropolk II:n kuoltua, mutta menetti pian valtansa Vsevolod II:lle. Seuraavan kerran Vjatšeslav nousi valtaan veljenpoikansa Izjaslav II:n kanssahallitsijaksi 1151 ja hallitsi kuolemaansa asti 1154. == Lähteet == Luokka:Kiovan ruhtinaat
Jättimarskinlilja

Jättimarskinlilja (Eremurus robustus) on suurikokoinen aurinkoisen paikan perenna. == Ulkonäkö ja koko == Jättimarskinliljan kukkavana kasvaa kaksi, jopa kolme metriä korkeaksi, ja suorat miekkamaiset lehdetkin kohoavat metrin mittaisiksi. Kukinto voi olla valkoinen, keltainen tai vaaleanpunainen. Tähtimäisissä kukissa on kuusi terälehteä. Royal Horticultural Society == Levinneisyys == Jättimarskinlilja on kotoisin Keski-Aasiasta. == Elinympäristö == Jättimarskinlilja viihtyy aurinkoisella paikalla. Se vaati kasvupaikan, jossa vesi ei seiso.Botanus.com == Lähteet == Luokka:Heinäpuukasvit ru:Эремурус
Amerikanmerimetso

Amerikanmerimetso (Phalacrocorax auritus) on Pohjois-Amerikan yleisin merimetsolaji. == Koko ja ulkonäkö == Lintu on suuri, musta, täysikasvuisena keskimäärin 80 cm pitkä. Pesimäaikana soitimella ovat päälaella näkyvissä lyhyet töyhdöt. Naamassa sekä nokan ylä- että alatyvessä on keltainen kuvio. Sukupuolet ovat samannäköiset. Nuori lintu on selästä ruskehtavampi sekä kaulasta ja rinnasta vaaleampi. Linnulla on isot räpyläjalat. == Levinneisyys == Pohjoisimmillaan lajia tavataan eteläisestä Alaskasta lännessä itärannikon Uuteen Englantiin saakka. Eteläisimmillään lajia tavataan Meksikossa ja Bahamalla. Pohjoisimmat yksilöt muuttavat talveksi lajin eteläisemmille pesimäalueille. Lajia on tavattu harvinaisena harhautuneena vieraana Isossa- Britanniassa tammi-huhtikuussa 1989, Irlannissa marraskuussa 1995 - tammikuussa 1996 ja Azoreilla. == Elinympäristö == Laji viihtyy sekä suolaisissa että makean veden vesistöissä sekä rannikoilla että sisämaassa. Joitakin pesimäyhdyskuntia on tavattu jopa kaivosaltaiden kuivien puiden luota. Lintu ui taitavasti ja sukeltaa syvällekin käyttäen räpylöitään potkurimaisesti hyväksi. == Lisääntyminen == Lintu pesii yhdyskunnissa. Pesä tehdään risuista, joihin naaras munii noin 3-4 munaa maalis-elokuun välillä. Munat ovat sinertäviä. == Ravinto == Amerikanmerimetso syö pääasiassa kalaa, joskus sammakoita ja äyriäisiä. == Lähteet == Luokka:Merimetsot
Otakar Vávra

Otakar Vávra (28. helmikuuta 1911 Hradec Králové, Itävalta-Unkari – 15. syyskuuta 2011 Praha, Tšekin tasavalta) oli tšekkiläinen elokuvaohjaaja. Vávra syntyi Hradec Královéssa ja opiskeli arkkitehtuuria yliopistoilla Brnossa ja Prahassa. Hän teki elokuva-alan töitä jo opiskeluaikanaan, ja ensimmäinen ohjaus Filosofská historie on vuodelta 1937. Useissa Vávran varhaisissa elokuvissa esiintyi paitsi Lída Baarová, myös hänen vähemmän tunnettu sisarensa Zorka Janů, joka kuoli oman kätensä kautta vain 24-vuotiaana. Vuodelta 1947 on Vávran sodanvastaisesti asennoitunut Karel Čapekin romaaniin pohjautuva Krakatit. Vávran kenties tunnetuin ohjaus on Václav Kaplickýn kirjaan pohjautuva Kladivo na čarodějnice vuodelta 1969. Hän jatkoi ohjaajantöitä vanhuusiälleen saakka ja antoi huomattavia vaikutteita suurimmalle osalle myöhemmistä tšekkiläisistä ohjaajista. Hänelle myönnettiin vuonna 2002 Tšekin leijona (Český lev, maan tärkein kansallinen elokuvapalkinto) ja vuonna 2004 presidentillinen ansiomitali. Vávran edellä mainitsemattomien tunnettujen töiden joukkoon kuuluu Romance pro křídlovku (1966). Hänestä tuli vuonna 1963 Prahan esittävien taiteiden akatemian professori, ja hänen opiskelijoidensa joukkoon lukeutuu muiden muassa Miloš Forman. ==Lähteet== Luokka:Tšekkiläiset elokuvaohjaajat Luokka:Vuonna 1911 syntyneet Luokka:Vuonna 2011 kuolleet Luokka:Yli satavuotiaiksi eläneet tšekkiläiset